මීට පෙර  ද බලාගාර සංකීර්ණයෙන් කොරෝනා ආසාදිතයන් පස්දෙනෙකු වාර්තා වූ බවයි ප්‍රදේශයේ සෞඛ්‍ය සේවා කාර්යාලය සඳහන් කළේ.බේරුවල - පාදාගොඩ ප්‍රදේශයෙන් සහ ඒ අවට තවත් ගම්මාන කිහිපයකින් කොරෝනා ආසාදිතයන් හමුවීමත් සමඟ ඊයේ සිදුකළ කොරෝනා පරීක්ෂාවලදී තවත් 14 දෙනෙකු ආසාදිතයින් ලෙස තහවුරු වී තිබෙනවා.එමෙන්ම කොරෝනා රෝගීන් වැඩි වශයෙන් වාර්තාවීමත් සමඟ ඒ සඳහා පරීක්ෂණ පැවැත්වීමට අවශ්‍ය පහසුකම් වැඩිකළ යුතු බවයි මහජන සෞඛ්‍ය පරීක්ෂකවරුන්ගේ සංගමයේ සභාපති උපුල් රෝහණ ප්‍රකාශ කළේ.මේ අතර බස්නාහිර පළාතේ ඊයේ දිනයේදී සිදුකළ විශේෂ මෙහෙයුමකින් නිරෝධායන නීති කඩ කළ පුද්ගලයින් 26 දෙනෙකු අත්අඩංගුවට ගෙන තිබෙනවා.පොලිස් මාධ්‍ය ප්‍රකාශක නියෝජ්‍ය පොලිස්පති අජිත් රෝහණ සඳහන් කළේ එම විශේෂ මෙහෙයුමේදී ආයතන 2320ක් හා පුද්ගලයින් 6320ක් පරීක්ෂාවට ලක් කළ බවයි.